RO
19.10.2022
Jurnalul Oficial al Uniunii Europene
L 271/1
II (Acte fără caracter legislativ)
ACORDURI INTERNAŢIONALE DECIZIA (UE) 2022/1974 A CONSILIULUI din 13 octombrie 2022 privind semnarea, în numele Uniunii, a Acordului de parteneriat voluntar dintre Uniunea Europeană și Republica Cooperatistă Guyana privind asigurarea respectării legislației și guvernanța în sectorul forestier și schimburile comerciale cu produse din lemn care au ca destinație Uniunea Europeană
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5), având în vedere propunerea Comisiei Europene, întrucât: (1)
La 21 mai 2003, Comisia a adoptat o comunicare către Consiliu și Parlamentul European intitulată „Asigurarea respectării legislației, guvernanța și schimburile comerciale în sectorul forestier (FLEGT): propunere privind un plan de acțiune al UE”.
Planul de acțiune stabilit în comunicarea respectivă (denumit în continuare „Planul de acțiune FLEGT”) a solicitat luarea de măsuri pentru combaterea exploatării forestiere ilegale prin încheierea unor acorduri de parteneriat voluntar cu țările producătoare de lemn.
Consiliului a adoptat concluziile sale privind Planul de acțiune FLEGT la 13 octombrie 2003 și Parlamentul European a adoptat rezoluția sa pe această temă la 11 iulie 2005.
(2)
La 5 decembrie 2005, Consiliul a autorizat Comisia să înceapă negocieri cu țările producătoare de lemn privind încheierea unor acorduri de parteneriat pentru a pune în aplicare Planul de acțiune FLEGT.
(3)
La 20 decembrie 2005, Consiliul a adoptat Regulamentul (CE) nr.
2173/2005 (1), care a instituit un regim de licențe FLEGT pentru importurile de lemn în Uniune din țări cu care Uniunea a încheiat acorduri de parteneriat voluntar.
(4)
Negocierile cu Republica Cooperatistă Guyana în vederea încheierii unui acord de parteneriat voluntar între Uniunea Europeană și Republica Cooperatistă Guyana privind asigurarea respectării legislației și guvernanța în sectorul forestier și schimburile comerciale cu produse din lemn care au ca destinație Uniunea Europeană (denumit în continuare „acordul”) au fost încheiate cu succes prin parafarea acordului la 23 noiembrie 2018.
(5)
Acordul ar trebui să fie semnat, sub rezerva încheierii sale la o dată ulterioară,
ADOPTĂ PREZENTA DECIZIE:
Articolul 1 Se autorizează semnarea, în numele Uniunii, a Acordului de parteneriat voluntar dintre Uniunea Europeană și Republica Cooperatistă Guyana privind asigurarea respectării legislației și guvernanța în sectorul forestier și schimburile comercial cu produse din lemn care au ca destinație Uniunea Europeană, sub rezerva încheierii acordului menționat (2).
(1) Regulamentul (CE) nr.
2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană (JO L 347, 30.12.2005, p. 1).
(2) Textul acordului se publică împreună cu decizia privind încheierea acestuia.